CELEX: 32020R2132
Language: sl
Date: 2020-12-17 00:00:00
Title: Uredba Sveta (EU) 2020/2132 z dne 17. decembra 2020 o spremembi Uredbe (EU) 2020/123 glede ribolovnih možnosti za norveškega moliča za leto 2020

18.12.2020   
               
               
                  SL
               
               
                  Uradni list Evropske unije
               
               
                  L 430/5
               
            
         UREDBA SVETA (EU) 2020/2132
         z dne 17. decembra 2020
         o spremembi Uredbe (EU) 2020/123 glede ribolovnih možnosti za norveškega moliča za leto 2020
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43(3) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Uredba Sveta (EU) 2020/123 (1) določa ribolovne možnosti za leto 2020 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije. Določa ribolovne možnosti za norveškega moliča in z njim povezan prilov v vodah razdelka Mednarodnega sveta za raziskovanje morja (ICES) 3a ter v vodah Unije razdelka ICES 2a in podobmočja ICES 4 za obdobje do 31. oktobra 2020.
                  
               
                     (2)
                  
                  
                     Z Uredbo Sveta (EU) 2020/1579 (2) je bila spremenjena Uredba (EU) 2020/123, da bi se določile predhodne ribolovne možnosti za norveškega moliča in z njim povezan prilov v vodah razdelka ICES 3a ter v vodah Unije razdelka ICES 2a in podobmočja ICES 4 (v nadaljnjem besedilu: predhodne ribolovne možnosti) za obdobje od 1. novembra 2020 do 31. decembra 2020.
                  
               
                     (3)
                  
                  
                     Ker predhodne ribolovne možnosti zajemajo zgolj dva meseca ribolovnega leta, ki traja od 1. novembra do 31. oktobra, so bile določene veliko nižje od letnega mnenja ICES o ulovu.
                  
               
                     (4)
                  
                  
                     Ribolovna sezona za norveškega moliča običajno traja od septembra do januarja, vrhunec pa doseže med oktobrom in decembrom. Po najnovejših podatkih o ulovu, ki so bili predloženi Komisiji, je bilo oktobra 2020 ulovljenih več kot 21 000 ton norveškega moliča. Ekstrapolacija teh številk v skladu s preteklimi vzorci ribolova norveškega moliča kaže, da bodo predhodne ribolovne možnosti najverjetneje kmalu izčrpane in zato ne zadostujejo za kritje ribolovne dejavnosti do konca leta. Zato je predhodne ribolovne možnosti primerno prilagoditi v skladu z najnovejšimi ocenami, pri čemer je treba v celoti upoštevati mnenje ICES.
                  
               
                     (5)
                  
                  
                     Uredbo (EU) 2020/123 bi bilo zato treba ustrezno spremeniti.
                  
               
                     (6)
                  
                  
                     Prilagojene predhodne ribolovne možnosti se uporabljajo od 1. novembra. Taka retroaktivna uporaba ne vpliva na načeli pravne varnosti in varstva legitimnih pričakovanj, saj so zadevne ribolovne možnosti povečane.
                  
               
                     (7)
                  
                  
                     Glede na to, da predhodne ribolovne možnosti zajemajo obdobje od 1. novembra do 31. decembra 2020, bi morala ta uredba začeti veljati takoj po objavi.
                  
               
                     (8)
                  
                  
                     Z Združenim kraljestvom je bilo opravljeno posvetovanje v skladu s členom 130(1) Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (3) –
                  
               SPREJEL NASLEDNJO UREDBO:
         
            Člen 1
            Sprememba Uredbe (EU) 2020/123
            Uredba (EU) 2020/123 se spremeni v skladu s Prilogo k tej uredbi.
         
         
            Člen 2
            Začetek veljavnosti in obdobje uporabe
            Ta uredba začne veljati dan po objavi v Uradnem listu Evropske unije.
            Uporablja se od 1. novembra 2020 do 31. decembra 2020.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 17. decembra 2020
            
               
                  Za Svet
               
               
                  Predsednica
               
               S. SCHULZE
            
         
         
            (1)  Uredba Sveta (EU) 2020/123 z dne 27. januarja 2020 o določitvi ribolovnih možnosti za leto 2020 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije (UL L 25, 30.1.2020, str. 1).
         
            (2)  Uredba Sveta (EU) 2020/1579 z dne 29. oktobra 2020 o določitvi ribolovnih možnosti za leto 2021 za nekatere staleže rib in skupine staležev rib, ki se uporabljajo v Baltskem morju, ter o spremembi Uredbe (EU) 2020/123 glede nekaterih ribolovnih možnosti v drugih vodah (UL L 362, 30.10.2020, str. 3).
         
            (3)  UL L 29, 31.1.2020, str. 7.
      
      
         
            PRILOGA
            V Prilogi IA k Uredbi (EU) 2020/123 se tabela ribolovnih možnosti za norveškega moliča in z njim povezan prilov v razdelku ICES 3a ter v vodah Unije razdelka ICES 2a in podobmočja ICES 4 nadomesti z naslednjim:
            
               
                           „Vrsta:
                        
                        
                           norveški molič in z njim povezan prilov
                        
                        
                           Območje:
                        
                        
                           območje 3a; vode Unije območij 2a in 4
                        
                     
                            
                        
                        
                           
                              Trisopterus esmarkii
                           
                        
                        
                           (NOP/2A3A4.)
                        
                     
                           Obdobje
                        
                        
                           1. november 2019 – 31. oktober 2020
                        
                        
                            
                        
                        
                           1. november 2020 – 31. december 2020
                        
                        
                            
                        
                        
                            
                        
                        
                           Analitski TAC
                        
                     
                           Danska
                        
                        
                           72 433 
                        
                        
                           
                               ((*))
                               ((***))
                           
                        
                        
                           49 953 
                        
                        
                           
                               ((*))
                               ((******))
                           
                        
                        
                            
                        
                        
                           Člen 3 Uredbe (ES) št. 847/96 se ne uporablja.
                        
                     
                           Nemčija
                        
                        
                           14
                        
                        
                           
                               ((*))
                               ((**))
                               ((***))
                           
                        
                        
                           10
                        
                        
                           
                               ((*))
                               ((**))
                               ((******))
                           
                        
                        
                            
                        
                        
                           Člen 4 Uredbe (ES) št. 847/96 se ne uporablja.
                        
                     
                           Nizozemska
                        
                        
                           53
                        
                        
                           
                               ((*))
                               ((**))
                               ((***))
                           
                        
                        
                           37
                        
                        
                           
                               ((*))
                               ((**))
                               ((******))
                           
                        
                        
                            
                        
                        
                            
                        
                     
                           Unija
                        
                        
                           72 500 
                        
                        
                           
                               ((*))
                               ((***))
                           
                        
                        
                           50 000 
                        
                        
                           
                               ((*))
                               ((******))
                           
                        
                        
                            
                        
                        
                            
                        
                     
                           Norveška
                        
                        
                           14 500 
                        
                        
                           
                               ((****))
                           
                        
                        
                           pm
                        
                        
                            
                        
                        
                            
                        
                        
                            
                        
                     
                           Ferski otoki
                        
                        
                           5 000 
                        
                        
                           
                               ((*****))
                           
                        
                        
                           pm
                        
                        
                            
                        
                        
                            
                        
                        
                            
                        
                     
                           TAC
                        
                        
                           Ni relevantno.
                        
                        
                            
                        
                        
                           Ni relevantno.
                        
                        
                            
                        
                        
                            
                        
                        
                            
                        
                     
            
               ((*))  Kvoto lahko do 5 % sestavlja prilov vahnje in mola (OT2/*2A3A4). Prilov vahnje in mola, ki se všteva v to kvoto v skladu s to določbo, in prilov vrst, ki se všteva v to kvoto v skladu s členom 15(8) Uredbe (EU) št. 1380/2013, skupaj ne presegata 9 % kvote.
            
               ((**))  Kvota se lahko lovi samo v vodah Unije območij ICES 2a, 3a in 4.
            
               ((***))  Kvota Unije se lahko lovi le od 1. novembra 2019 do 31. oktobra 2020.
            
               ((****))  Uporablja se izločevalna rešetka.
            
               ((*****))  Uporablja se izločevalna rešetka. Vključuje največ 15 % neizogibnega prilova (NOP/*2A3A4), ki se všteva v to kvoto.
            
               ((******))  Kvota Unije se lahko lovi le od 1. novembra 2020 do 31. decembra 2020.“